Taxele vamale ale lui Trump ar putea duce la un război comercial global
Președintele american Donald Trump a propus noi tarife vamale ca parte a strategiei sale economice, o mișcare care ar putea avea repercusiuni globale semnificative, inclusiv pentru România, potrivit comentariului analistului eToro Bogdan Maioreanu Tarifele - taxe vamale impuse asupra bunurilor importate - sunt utilizate pentru a proteja industriile naționale, pentru a crește veniturile guvernamentale sau pentru a riposta politicilor comerciale adverse. Cu toate acestea, ele pot conduce, de asemenea, la măsuri de retorsiune din partea țărilor afectate, escaladând în războaie comerciale care dăunează tuturor părților implicate, de la lanțurile de aprovizionare la consumatorii individuali care vor fi nevoiți să plătească prețuri mai mari. Iar istoria arată că acestea conduc adesea la costuri mai mari pentru companii și consumatori, dar și la o reducere a PIB-ului local și global, la pierderea de locuri de muncă și la inflație.